**สรุปสาระสำคัญการประชุม**

**เรื่อง ประชุมคณะทำงานศูนย์ประสานประชาคมเอดส์จังหวัด (ศปอจ.: (PCM)**

**วันที่ ๗ สิงหาคม ๒๕๖๑ ณ ห้องประชุมไทรงาม**

........................................................

ประธาน นายทรงวุฒิ กระจ่างเย่า

ผู้เข้าประชุม คณะทำงานเอดส์ระดับจังหวัดและผู้รับผิดชอบงานเอดส์ของโรงพยาบาล

ผู้รับผิดชอบงาน นางนัยนา เนตรทิพย์

ผู้เข้าร่วมประชุม นายบุญเรือง สมดี สำนักงานป้องกันควบคุมโรคที่ ๔ สระบุรี

วัตถุประสงค์ เพื่อกำหนดเป้าหมายการดำเนินงานยุทธศาสตร์เอดส์เรื่อง การลดการรังเกียจ/เลือกปฏิบัติ

สรุปสาระสำคัญ/มติที่ประชุม

๑.ตามยุทธศาสตร์แห่งชาติการยุติปัญหาเอดส์ ปี ๒๕๖๐ - ๒๕๗๓ ได้กำหนดเป้าประสงค์ ๓ ข้อ คือ ๑ ลดการติดเชื้อรายใหม่ <๑,๐๐๐ ราย ๒ ลดการเสียชีวิตจากเอดส์ < ๔,๐๐๐ ราย ๓ การรังเกียจ

เลือกปฏิบัติลดลง ๙๐% เป้าประสงค์ข้อ ๑ และ ๒ สามารถทำได้ใกล้เคียงเป้าหมาย แต่ในข้อที่ ๓ ยังทำได้ค่อนข้างยาก จังหวัดพระนครศรีอยุธยา ยังไม่มีข้อมูลพื้นฐานในเรื่องการรังเกียจและเลือกปฏิบัติ จึงได้ทำวิจัย

เรื่องการรังเกียจ/เลือกปฏิบัติ เพื่อแก้ปัญหาให้ตรงกับปัญหา

๒.ชี้แจงวิธีการการวิจัยเรื่องการรังเกียจและเลือกปฏิบัติ (S&D)

- ประชากรเป้าหมาย มี ๒ กลุ่ม คือกลุ่มผู้ให้บริการ และกลุ่มผู้ป่วย โดยใช้ค่า p จากข้อมูลของประเทศ และได้กลุ่มเป้าหมายเป็นบุคลการสาธารณสุข ๒๐๐ คน ผู้ติดเชื้อเอชไอวีและผู้ป่วยเอดส์ ๓๐๑ คน

- ชี้แจงการเก็บข้อมูล และรายละเอียดข้อคำถาม เพื่อสร้างความเข้าใจให้ตรงกัน ซึ่งสามารถใช้ได้

ทั้งแบบQR code และ ใช้แบบสอบถาม

- ผลการวิจัยที่ได้ จะได้นำมาวิเคราะห์ เพื่อวางแผนเพื่อลดการรังเกียจและเลือกปฏิบัติ

๓.ยุทธศาสตร์ที่ ๑ และ ๒ ต้องทำตามนโยบาย เน้น REACH การเข้าถึง Information, Condoms, Lubricants โดยทำแผนที่ชุมชนและวางแผนระดับพื้นที่ (Mapping)เข้าถึงด้วยตัวบุคคล ผ่านเครือข่ายทางสังคมของกลุ่มประชากรเป้าหมาย RECRUIT การเข้าสู่บริการ ให้การปรึกษาก่อนตรวจเอชไอวี, STIs โดยใช้โปรแกรม RTCM Plus

ปัญหา/แนวทางแก้ไข

๑.การเก็บข้อมูลในกลุ่มผู้ติดเชื้อเอชไอวี ทำได้ยาก เนื่องจากเป็นกลุ่มเปราะบาง จึงต้องใช้บุคลการเก็บ ข้อมูลที่มีมนุษยสัมพันธ์ ที่ดี มีความเข้าใจในเรื่องดังกล่าวและต้องปกปิดตัวตนผู้ป่วยได้

๒.ในส่วนของโรงพยาบาลพระนครศรีอยุธยา และโรงพยาบาลเสนา ต้องเก็บข้อมูลในกลุ่มผู้ติดเชื้อ

จำนวนมาก สำนักงานสาธารณสุขจังหวัดฯ จะไปช่วยเก็บข้อมูลในวันที่นัดผู้ป่วย ตามที่สุ่มได้

นางนัยนา เนตรทิพย์ บันทึก

นายทรงวุฒิ กระจ่างเย่า ตรวจ